** Martfű Város Polgármesterétől**

**E L Ő T E R J E S Z T É S**

Fenntartható Települési Energetikai Akcióterv elkészítéséről.

Tisztelt Képviselő-testület !

Önkormányzatunk négy évre szóló településfejlesztési koncepciója és gazdasági programja az egyik legfontosabb feladatunkként rögzítette a megújuló energiaforrások (víz, föld hő, szél, napsugár, bioenergia) minél szélesebb körben való felhasználását, a lakosság és a vállalkozások ilyen irányú törekvéseinek segítését.

E feladat végrehajtásaként fel kell mérnünk a felhasználók energia igényeit, meg kell határoznunk a legoptimálisabban felhasználható energia forrásokat, mely munka igen speciális szakértelmet igényel.

A város energetikai akciótervének elkészítése az első lépés ahhoz, hogy forrásokat szerethessünk a megújuló energiák felhasználását célzó beruházásokhoz.

Tárgyalásokat folytattunk az Észak-Alföldi Regionális Energia Ügynökség képviseletében Vámosi Gábor igazgatóval, melynek eredményeként készült el az előterjesztésemhez mellékelt szerződés-tervezet.

Kérem a Tisztelt Képviselő-testületet a szerződés megtárgyalására és elfogadására.

Határozati javaslat:

……./2011.(XI.24.) önkormányzati határozat

Fenntartható Települési Energetikai Akcióterv elkészítéséről.

Martfű Város Önkormányzatának Képviselő-testülete a Fenntartható Települési Energetikai Akcióterv elkészítéséről szóló vállalkozási szerződést e határozat melléklete szerint elfogadja és felhatalmazza dr. Kiss Edit polgármestert annak aláírására.

Erről értesülnek:

1. JNSZ Megyei Kormányhivatal
2. Valamennyi Képviselő helyben
3. ENEREA Észak-Alföldi Regionális Energia Ügynökség, Nyíregyháza

Martfű, 2011. november 15.

dr. Kiss Edit

polgármester